
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΔΕΥΤΕΡΟ 


Αρ. Φύλλου 1069 


7 Ιουνίου 1999 


ΑΠΟΦΑΣΕΙ Σ 

Αριθ.ΥΠΠ Ο/ΔΙΛΑΠ/Γ/4566/23970 

Χαρακτηρισμός ως ιστορικών διατηρητέων μνημείων 
(11) Βιομηχανικών κτιρίων στην Ερμούπολη της Σύρου. 

Η ΥΠΟΥΡΓΟΣ ΠΟΛΙΤΙΣΜΟΥ 

Έχοντας υπόψη: 

1. Τις διατάξεις: α) Του Ν. 1558/85 «Περί Κυβέρνησης 
και Κυβερνητικών Οργάνων που δημοσιεύθηκε στο ΦΕΚ 
137/Α/26.7.85». 

β) Του άρθρου 52 του Ν. 5351/32 «περί Αρχαιοτήτων» 
όπως αντικαταστάθηκε με το άρθρο14 και17 του Ν.Δ. 
216/1943 και τροποποιήθηκε με το άρθρο 32 παρ. 5 του Ν. 
1337/1983 και ισχύει. 

γ) του Ν. 1469/50 «Περί προστασίας ειδικής κατηγορίας 
οικοδομημάτων και έργων τέχνης μεταγενεστέρων του 
1830». 

δ) του Ν. 2039/92 «Περί Κύρωσης της Σύμβασης για την 
προστασία της αρχιτεκτονικής Κληρονομιάς της Ευρώ¬ 
πης ΦΕΚ 61/Α/13.4.92) 

ε) του Ν. Δ. 941/77 «Περί Οργανισμού του ΥΠΠΕ». 

ζ) το Π.Δ. 161/26.4.84 (ΦΕΚ 54/Α/30.4.84) «περί ανακα¬ 
τανομής αρμοδιοτήτων των Υπουργείων ΥΠΠΕ-ΥΧΟΠ». 

2. Την ΥΑΥΠΠΟ/ΓΝΟΣ/57631/21.11.97 (ΦΕΚ 1080ΑΓΒ/ 
5.12.97) με την οποία τροποποιείται η παρ 8 του άρθρου 6 
της ΥΑ ΥΠΠΟ/ΓΝΟΣ/49095/30.10.91 (ΦΕΚ 987/ΤΒ/ 
28.11.91). «Μεταβίβαση αρμοδιοτήτων Υπουργού και δι¬ 
καιώματος υπογραφής «Με εντολή Υπουργού» στους 
Γ εν. Γ ραμματείς, Γ εν. Διευθυντές και Προϊσταμένους των 
Δ/νσεων, Τμημάτων και Γ ραφείων της Κεντρικής Υπηρε¬ 
σίας του ΥΠΠΟ. 

3. Την εισήγηση της 1ης Εφορείας Νεωτέρων Μνημείων 
και τα λοιπά στοιχεία του φακέλου 

4. Την ομόφωνη και κατά πλειοψηφία (για το κτίριο Α6) 
γνωμοδότηση του Κεντρικού Συμβουλίου Νεωτέρων 
Μνημείων με αριθμό 23/15.10.98, αποφασίζουμε: 

Χαρακτηρίζουμε ως ιστορικά διατηρητέα μνημεία που 
χρειάζονται ειδική κρατική προστασία, σύμφωνα με τις 
διατάξεις του Ν. 1469/50, τα ακόλουθα έντεκα (11) βιομη¬ 
χανικά κτίρια στην Ερμούπολη Σύρου, σύμφωνα και μετά 
συνημμένα τοπογραφικά διαγράμματα: 

1. Κτίριο Α1 (πρώην «Κλωστήριο Σύρου» των Π. Φου- 
στάνου, Δ. Καρέλλα και Βελισσαρόπουλου). Πρόκειται 


για χαρακτηριστικό δείγμα βιομηχανικού κτιρίου των αρ¬ 
χών του 20ου αιώνα. Κατασκευάστηκε το 1902 στη βασική 
τυπολογία του διόροφου επιμήκους κτιρίου με δίρριχτη 
κεραμοσκεπή στέγη. Αποτελεί αντιπροσωπευτικό κτίριο 
της ακμής της βιομηχανικής Ερμούπολης, η οποία σημα- 
τοδοτήθηκε από την άνθιση του τομέα της κλωστοϋφα¬ 
ντουργίας, και είναι σημαντικό για τη μελέτη της ιστορίας 
της αρχιτεκτονικής. 

2. Κτίριο Α3 (πρώην Κλωστοϋφαντουργείο Ε. Μπαρμπέ- 
τα). Πρόκειται για κτιριακό συγκρότημα βιομηχανικής αρ¬ 
χιτεκτονικής. που διασώζει τη χαρακτηριστική για την Ερ¬ 
μούπολη των αρχών του 20ου αιώνα τυπολογία της τρι¬ 
πλής επανάληψης του ιδίου κτιρίου με κεντρικό διόροφο 
κτίριο και συμμετρικά δυο ισόγεια, και είναι σημαντικό για 
τη μελέτη της ιστορίας της αρχιτεκτονικής. 

3. Κτίριο Α6 (πρώην Υφαντήριο Δ. Καρέλλα). Πρόκειται 
για κτιριακό συγκρότημα βιομηχανικής αρχιτεκτονικής με 
νεοκλασικές επιδράσεις, σημαντικό για τη μελέτη της 
ιστορίας της αρχιτεκτονικής. Αποτελεί αντιπροσωπευτι¬ 
κό δείγμα βιομηχανικού συγκροτήματος κλωστοϋφα¬ 
ντουργίας, που συναντάται στην Ερμούπολη της Σύρου 
στα τέλη του 19ου και στις αρχές του 20ου αι. σε διάφο¬ 
ρες παραλλαγές και χαρακτηρίζεται από την παράθεση 
ισόγειων και διόροφων επιμήκων κεραμοσκεπών κτιρίων. 
Στην πρόσοψη φέρει μαρμάρινη επιγραφή με την χρονο¬ 
λογία 1896. 

4. Κτίριο Β8 (πρώην Ξυλουργείο - Μηχανουργείο - Βα¬ 
ρελάδικο Μπαρμπέτα). Πρόκειται για χαρακτηριστικής 
τυπολογίας βιομηχανικό συγκρότημα με τριπλή επανάλη¬ 
ψη του ιδίου επιμήκους κτιρίου, σημαντικό για τη μελέτη 
της ιστορίας της αρχιτεκτονικής. 

5. Κτίριο Β9 (ιδ. «Η. Μπότσαρης και Υιοί Λ. Στεφάνου»), 
Πρόκειται για συγκρότημα τριών ισογείων επιμήκων κε¬ 
ραμοσκεπών κτιρίων σε παράθεση. Αποτελεί χαρακτηρι¬ 
στικό δείγμα βιομηχανικής αρχιτεκτονικής της Ερμούπο¬ 
λης, είναι σημαντικό γ α τη μελέτη της ιστορίας της αρχι¬ 
τεκτονικής. 

6. Κτίριο Γ10 (πρώην αποθήκες του αλευρόμυλου Αση¬ 
μομύτη). Πρόκειται για χαρακτηριστικό βιομηχανικό κτί¬ 
ριο της Ερμούπολης, στην τυπική διάταξη του επιμήκους 
ισογείου κτιρίου με δίκλινη κεραμοσκεπή, είναι σημαντικό 
για τη μελέτη της ιστορίας της αρχιτεκτονικής. 

7. Κτίριο Δ14 (πρώην Βυρσοδεψείο - Σχοινοποιείο Γλύ¬ 
κα). Πρόκειται για αξιολογο βιομηχανικό συγκρότημα, με 

χαρακτηριστικά μορφολογικά στοιχεία, σημαντικό για τη 
μελέτη της ιστορίας της αρχιτεκτονικής. Κατασκευάστη¬ 
κε το 1862 και αποτελεί χαρακτηριστικό δείγμα εργοστα¬ 
σίου βυρσοδεψίας, η οποία απετέλεσε βασικό παράγοντα 
άνθισης της βιομηχανικής Ερμούπολης. 

8. Κτίριο Ε15 (πρώην Σκαγάδικο Αναιρούση) μαζί με το 
μηχανολογικό εξοπλισμό και τα εργαλεία. Πρόκειται για 
μικρό βιομηχανικό συγκρότημα, ιδιαίτερα αξιόλογο, διότι 
διασώζει μία σπάνια τεχνική παραγωγής σκαγιών από μο¬ 
λύβι, όπως αυτή καταγράφεται τόσο στον εξοπλισμό του, 
όσο και στην αρχιτεκτονική του οργάνωση με τον υψηλό 
πύργο ψύξεως. Είναι σημαντικό για τη μελέτη της ιστο¬ 
ρίας της αρχιτεκτονικής. 

9. Κτίριο ΣΤ16 (πρώην αλευρόμυλος Ρούσου). Πρόκει¬ 
ται για αξιόλογο βιομηχανικό κτίριο με ιδιαίτερα επιμελη¬ 
μένη κατασκευή, κτισμένο την περίοδο της ανάπτυξης 


της Βιομηχανικής Ερμούπολης. Φέρει μαρμάρινη επιγρα¬ 
φή με χρονολογία 1865 και είναι σημαντικό για τη μελέτη 
της ιστορίας της αρχιτεκτονικής. 

10. Δυο (2) κτίρια Ζ17 - Ζ18 στις οδούς Αφροδίτης 8 και 
Θερμοπυλών 16 (πρώην αποθήκες X. Ελευθερίου) και 
στις οδούς Σταμ. Πρωίου και Αφροδίτης. Πρόκειται για 
διόροφα λιθόκτιστα κτίρια τοπικής αρχιτεκτονικής, προ¬ 
σαρμοσμένης στην ειδική μικτή χρήση κατάστημα - απο¬ 
θήκη στα τέλη του περασμένου αιώνα, τα οποία είναι ση¬ 
μαντικά για τη μελέτη της ιστορίας της αρχιτεκτονικής. 

Η παρούσα να δημοσιευθεί στην Εφημερίδα της Κυ- 
βερνήσεως. 

Αθήνα, 11 Μαίου 1999 

Η ΥΠΟΥΡΓΟΣ 

ΕΛΙΣΑΒΕΤ ΠΑΠΑΖΩΗ 


ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 

